
Αρ. Φύλλου 695 


7 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 


μή των δαπανών διενέργειας των στατιστικών 
ερευνών Μεταφορών , Αποθήκευσης, Επικοινω¬ 
νιών, έγκριση χρησιμοποίησης στατιστικών οργά¬ 
νων και καθορισμός της αμοιβής τους. 1 

Καθορισμός αποδοχών στελεχών παιδικών εξοχών 

του Δήμου Αθηναίων. 2 

Τροποποίηση της 2/61765/0022/30.8.99 κ.υ.α. 3 

Υπερωριακή απασχόληση υπαλλήλων του διοικητικού 
Προσωπικού του Ιδρύματος της Σιβιτανιδείου Δη¬ 
μόσιας Σχολής Τεχνών και Επαγγελμάτων 

(Σ.Δ.Σ.Τ.Ε.) για το Α'εξάμηνο 2002. 4 

Καθιέρωση υπερωριακής εργασίας σε μονίμους ή 
αποσπασμένους υπαλλήλους της Γενικής Γραμμα- 
τείας Νέας Γενιάς του Υπουργείου Εθνικής Παιδεί¬ 
ας και Θρησκευμάτων. 5 

Συγκρότηση Ομάδας Εργασίας με αντικείμενο την υλο¬ 
ποίηση έργωντου Υπουργείου Εξωτερικών, τα οποία 
έχουν ενταχθεί στο Γ Κοινοτικό Πλαίσιο Στήριξης... 6 

Αύξηση των καταβ άλλο μένω ν συντάξεων του Ταμείου 
Επικουρικής Ασφάλισης Ηλεκτροτεχνιτών Ελλά¬ 
δος για το έτος 2002. 7 


Αντικατάσταση ορισμένων μελών των ομάδων / υποομά¬ 
δων του οργανωτικού σχήματος του Ολοκληρωμέ¬ 
νου Πληροφοριακού Συστήματος ΙΚΑ και σμπλήρω- 
ση με νέα μέλη υφιστάμενων θέσεωντου σχήματος. 8 
Μεταβίβαση δικαιώματος υπογραφής «Με εντολή Δι- 
ευθυντού», στους Υποδιευθυντές, Προϊσταμένους 
Υποδιευθύνσεων και Τμηματάρχες Υπηρεσιών της 
Διεύθυνσης Ασφάλειας Αττικής. 9 


ΑΠΟΦΑΣΕΙ Σ 

Αριθ 6820/Γ42-1373 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας των στατιστικών ερευνών 
Μεταφορών , Αποθήκευσης, Επικοινωνιών, έγκριση 
χρησιμοποίησης στατιστικών οργάνων και καθορι¬ 
σμός της αμοιβής τους. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 


των Π.Δ. 1143/80 «περί οργανισμού της ΕΣΥΕ» και 
226/2000 «Οργανισμός της ΓΓ ΕΣΥΕ», 

β.του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
1 του Ν. 2469/1997, 

γ. του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (ΓΓ ΕΣΥΕ) σε διοικητικές πηγές και διοικητικά αρχεία, 
Επιτροπή Στατιστικού Απορρήτου, ρύθμιση θεμάτων διε¬ 
νέργειας απογραφών και στατιστικών εργασιών, καθώς 
και θεμάτων της ΓΓ ΕΣΥΕ», 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε.του άρθρου 40 του Ν. 849/78 «περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας», όπως συμπληρώθηκε με το άρθρο 8 
του Ν. 2129/53 με θέμα «Αύξηση συντάξεων και άλλες δια¬ 
τάξεις», 

στ. την απόφαση αριθ. 1100383/1330/Α0006/ 
31.10.2001 (ΦΕΚ 1485/Β/2001) του Πρωθυπουργού και 
του Υπουργού Οικονομικών με θέμα «Καθορισμός αρμο¬ 
διοτήτων των Υφυπουργών Οικονομικών». 

2. Τον Κανονισμό 58/97 της Ε.Ε. για τις Στατιστικές 
Διάρθρωσης των Επιχειρήσεων. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους διακοσίων δέκα χιλιάδων 
τετρακοσίων εξήντα (210.460) ΕΥΡΩ για το οικονομικό 
έτος 2002, η οποία θα βαρύνει τον ειδ. φορέα 23-750 
(ΚΑΕ 0711, 0871) του τακτικού προϋπολογισμού της ΓΓ 
ΕΣΥΕ. 

Αναλυτικά, κατά το έτος θα δαπανηθούν 

- 204.660 ΕΥΡΩ στον ΚΑΕ 0871 

- 5 800 ΕΥΡΩ στον ΚΑΕ 0711, αποφασίζουμε: 

1. α. Αναθέτουμε στο Τμήμα Μεταφορών, Επικοινωνιών 
και Μ.Μ.Ε της Δ/νσης Στατιστικών Τομέα Εμπορίου και 
Υπηρεσιών της ΓΓ ΕΣΥΕ τη διενέργεια των ερευνών Με¬ 
ταφορών, Αποθήκευσης, Επικοινωνιών. 

β. Εγκρίνουμε και προκηρύσσουμε τη διενέργεια των 
ερευνών Μεταφορών, Αποθήκευσης, Επικοινωνιών από 
το Τμήμα Μεταφορών, Επικοινωνιών & Μ .Μ. Ε της Δ/νσης 
Στατιστικών Τομέα Εμπορίου και Υπηρεσιών της ΓΓ ΕΣΥΕ 
κατά τη διάρκεια του έτους 2002. 

2. Σκοπός της έρευνας είναι η συγκέντρωση στατιστι¬ 
κών στοιχείων για τα οικονομικά χαρακτηριστικά και την 
απασχόληση του Τομέα των Μεταφορών , Αποθήκευσης 
Επικοινωνιών προκειμένου να προσδιοριστεί η συμμετο¬ 
χή τους στο Εθνικό Εισόδημα . 

Οι υπό έρευνα κλάδοι, σύμφωνα με την Κοινοτική Στατι¬ 
στική Ταξινόμηση των Κλάδων Οικονομικής Δραστηριό¬ 
τητας ΝΑΟΕ Παν. 1, είναι οι εξής: 

1. Κλάδος 6010 Σιδηροδρομικές Μεταφορές 

2. Κλάδος 6021 Άλλες προγραμματισμένες χερσαίες 
μεταφορές επιβατών 

3. Κλάδος 6023 Άλλες χερσαίες μεταφορές επιβατών 

4. Κλάδος 6210 Προγραμματισμένες αεροπορικές με¬ 
ταφορές 

5. Κλάδος 6220 Μη προγραμματισμένες αεροπορικές 
μεταφορές 

6. Κλάδος 6311 Διακίνηση φορτίων 

7. Κλάδος 6312 Αποθήκευση 

8. Κλάδος 6321 Άλλες βοηθητικές χερσαίες μεταφορι¬ 
κές δραστηριότητες 

9. Κλάδος 6340 Δραστηριότητες άλλων γραφείων με¬ 
ταφορών 

10. Κλάδος 6411 Δραστηριότητες εθνικών ταχυδρομεί¬ 
ων 

11. Κλάδος 6412 Ταχυδρομικές δραστηριότητες εκτός 
από τις δραστηριότητες των εθνικών Ταχυδρ. (Ιδιωτ. γρα¬ 
φεία) 

12. Κλάδος 6420 Τηλεπικοινωνίες 

13. Κλάδος 6030 Μεταφορές μέσω αγωγών 

14. Κλάδος 6330 Δραστηριότητες ταξιδιωτικών πρα¬ 
κτορείων και επιχειρήσεων οργανωμένων εκδρομών κα. 

15. Κλάδος 6022 Εκμετάλλευση Ταξί 

16. Κλάδος 6024 Οδικές μεταφορές εμπορευμάτων 

Αναλυτικά θα διενεργηθούν οι παρακάτω εργασίες 

σύμφωνα με το ακόλουθο χρονοδιάγραμμα: 

1 .Χρονική περίοδος από 1 -1 -2002 έως 31-12-2002 

• Ενημέρωση μητρώων Επιχειρήσεων 

• Κατάρτιση Ερωτηματολογίου 

• Εκπαίδευση Προσωπικού 

• Αποστολή Ερωτηματολογίων 

• Συλλογή Ερωτηματολογίων 

2. Χρονική περίοδος από 1.1.2003 έως 30.6.2003 

• Έλεγχος και επεξεργασία των Ερωτηματολογίων 

• Εισαγωγή δεδομένων 

• Παραγωγή τελικών πινάκων 

• Σύνταξη Εκθέσεων 

3. Ερευνώμενη μονάδα είναι η επιχείρηση. 

Περίοδος αναφοράς των στοιχείων είναι: 

α) Για τους προαναφερόμενους κλάδους (αριθ. 1 -14) τα 
έτη 1999,2000,2001 

β) Για τους υπόλοιπους κλάδους (αριθ. 15,16) τα έτη 
2000 και 2001. 

Οι έρευνες θα γίνουν δειγματοληπτικά και απογραφικά 
για ορισμένους μόνον κλάδους, στο σύνολο της Χώρας, 
και τα αποτελέσματα αυτών εξάγονται ανά έτος σε επίπε¬ 
δο Υ.Π.Α. (ΝυΤδ II). 

4. Για τη διενέργεια και την ολοκλήρωση της έρευνας, 
θα χρησιμοποιηθούν: 

• υπάλληλοιτης Γ.Γ.ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας 

• μέχρι 220 ιδιώτες - συνεργάτες, οι οποίοι θα απασχολη¬ 
θούν κατά το στάδιο της συλλογής των ερωτηματολογίων. 

Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

5. Η αμοιβή των οργάνων της έρευνας καθορίζεται ως 
εξής: 

α. Για τις ερευνώμενες μονάδες κλάδων (αριθ. 1-14) που 
ανέρχονται σε 5245 η αμοιβή είναι 30 ΕΥΡΩ ανά πλήρως 
και σωστά συμπληρωμένο ερωτηματολόγιο δηλ. συνολική 
δαπάνη 5245 ερωτ.Χ 30 ΕΥΡΩ = 157350 ΕΥΡΩ (ΚΑΕ 0871). 

Όσες από τις παραπάνω ερευνώμενες μονάδες βρεθούν 
στη πορεία της έρευνας ότι δεν λειτουργούν πλέον, ο ιδιώ¬ 
της - συνεργάτης θα αμειφθεί για την εργασία ενημέρωσης 
του μητρώου με αμοιβή 15 ΕΥΡΩ για κάθε ερωτηματολόγιο. 

β. Για τις ερευνώμενες μονάδες κλάδων (αριθμ. 15-16) 
που ανέρχονται σε 1770 η αμοιβή είναι 23 ΕΥΡΩ ανά πλή¬ 
ρως και σωστά συμπληρωμένο ερωτηματολόγιο δηλ. συ¬ 
νολική δαπάνη 1770 X 23 ΕΥΡΩ =40710 ΕΥΡΩ (ΚΑΕ 0871). 

Όσες από τις παραπάνω ερευνώμενες μονάδες βρε¬ 
θούν στην πορεία της έρευνας ότι δεν λειτουργούν πλέ¬ 


ον, ο ιδιώτης - συνεργάτης θα αμειφθεί για την εργασία 
ενημέρωσης του μητρώου με αμοιβή 11.50 ΕΥΡΩ για κά¬ 
θε ερωτηματολόγιο 

γ. 220 ιδιώτες - συνεργάτες με εφάπαξ αμοιβή 30 ΕΥΡΩ 
για την παρακολούθηση εκπαιδευτικού σεμιναρίου δηλ. 
συνολική δαπάνη 30 ΕΥΡΩ X 220 συνεργάτες =6600 ΕΥ¬ 
ΡΩ (ΚΑΕ 0871). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Ιουνίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 
-♦- 

Αριθ. 2/27876/0022 (2) 

Καθορισμός αποδοχών στελεχών παιδικών εξοχών του 
Δήμου Αθηναίων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.-Τις διατάξεις του άρθρου 19παρ.2τουΝ. 1876/1990 
(ΦΕΚ 27/Α78.3.1990) «Ελεύθερες συλλογικές διαπραγ¬ 
ματεύσεις και άλλες διατάξεις». 

2. - Την 942/11.4.2002 πράξη του Δημοτικού Συμβουλί¬ 
ου Αθηναίων όπου μεταξύ άλλων προτείνονται οι αμοιβές 
των στελεχών των παιδικών εξοχών του Δήμου Αθηναίων 
για το έτος 2002. 

3. - Την αδυναμία υπογραφής συλλογικής σύμβασης ερ¬ 
γασίας λόγω έλλειψης συνδικαλιστικής οργάνωσης ερ¬ 
γαζομένων στις παιδικές εξοχές των δήμων. 

4. - Την ΔΙΔΚ/Φ. 1/2/22875/31.10.2001 (ΦΕΚ 1480/Β7 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης». 

5. - Τις διατάξεις του Π.Δ. 81/2002 (ΦΕΚ 57/Α72002) 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών». 

6. - Την 1100383/1330/Α 0006/31.10.2001 απόφαση 
του Πρωθυπουργού και Υπουργού Οικονομικών «ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών (ΦΕΚ 1485/Β ), αποφασίζουμε: 

Καθορίζουμε τις αποδοχές των στελεχών των παιδικών 
εξοχών του Δήμου Αθηναίων για το έτος 2002 ως εξής: 
α. Αρχηγός 295 ΕΥΡΩ 

β. Υπαρχηγός 206 ΕΥΡΩ 

γ. Βοηθοί Αρχηγού 235 ΕΥΡΩ 
δ. Κοινοτάρχης 176 ΕΥΡΩ 

ε. Ομαδάρχης 161 ΕΥΡΩ 

Οι αποδοχές αυτές καταβάλλονται για κάθε κατασκη- 
νωτική περίοδο που θα διαρκεί περίπου 15 ημέρες. 

Η σχετική πίστωση έχει προβλεφθεί στον Προϋπολογι¬ 
σμό του Δήμου Αθηναίων έτους 2002 με ΚΥ (0269) 112.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 

Αριθ. 2/28284/0022 (3) 

Τροποποίηση της 2/61765/0022/30.8.99 κ.υ.α.. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 31 παρ. 1 του Ν. 2190/1994 (Α'28). 

β) Του άρθρου 19παρ. 19του Ν. 2386/1996 (Α'43). 

γ) Του άρθρου 6του Ν. 2521/1997 (Α' 175). 

δ) Του άρθρου 29Α του Ν. 1558/1985 (Α' 1237) όπως 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με άρθρο 1 παρ. 2ατου Ν. 2469/1997 (Α' 
38). 

ε) Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α0006/31.10.2001 «Κα¬ 
θορισμός αρμοδιοτήτων των Υφυπουργών Οικονομι¬ 
κών». 

2. Τις 2033628/3830/0022/1994 (Β' 421, διόρθωση 
σφάλματος Β' 35), 61765/30.8.99 (Β' 1741) και 2/48512/ 
0022/17.7.2000 (Β'912) αποφάσεις μας, με τις οποίες έχει 
συσταθεί και συγκροτηθεί η Νομοπαρασκευαστική - Νο- 
μοτεχνική Επιτροπή του ΥΠΕΠΘ. 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος των πιστώσεων 
του προϋπολογισμού του έτους 2002, αποφασίζουμε: 

Τροποποιούμε και συμπληρώνουμε το άρθρο 3 της 
2/61765/0022/3.8.99 κ.υ.α. με θέμα «Ορισμός Προέδρου, 
μελών και γραμματέα της Νομοπαρασκευαστικής και Νο- 
μοτεχνικής Επιτροπής του Υπουργείου Εθνικής Παιδείας 
και Θρησκευμάτων και καθορισμός της μηνιαίας αποζη¬ 
μίωσης τους» και ορίζουμε ότι σε περίπτωση μη πραγμα¬ 
τοποίησης τριών (3) συνεδριάσεων κατά μήνα, η αμοιβή 
του Προέδρου, των μελών και του Γραμματέα της Επι¬ 
τροπής μειούται αναλόγως. 

Κατά τα λοιπά ισχύουν οι 2/61765/0022/30.8.1999 και 
2/48512/0022/17.7.2000 αποφάσεις μας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Μάίου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. 2/29396/0022 (4) 

Υπερωριακη απασχόληση υπαλλήλων του διοικητικού 
Προσωπικού του Ιδρύματος της Σιβιτανιδείου Δημό¬ 
σιας Σχολής Τεχνών και Επαγγελμάτων (Σ.Δ.Σ.Τ.Ε.) 
για το Α' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σύμφωνα με: 

1. Τις διατάξεις του Ν. 2470/1997 «Περί μισθολογίου δη¬ 
μοσίων υπαλλήλων» και τις διατάξειςτου Ν. 2683/99 (ΦΕΚ 
19/99τ.Α'). 

2. Τις διατάξειςτου Ν. 2592/1998 άρθρο 15 (ΦΕΚ57/98 
τ.Α') «Αναπροσαρμογή συντάξεων πολιτικών συνταξιού¬ 
χων του Δημόσιου κ.λπ.» δια του οποίου αντικαθίστανται 
οι διατάξεις του άρθρου 18 του Ν. 2470/1997 που αφο¬ 
ρούν την υπερωριακή εργασία. 

3. Την 2/74260/0004/15.10.99 κοινή Υπουργική από¬ 
φαση που αφορά την μεταβίβαση εξουσίας - υπογρα¬ 
φής στους Γενικούς Γραμματείς του Υπουργείου Οικο¬ 
νομικών και Υπουργείου Εθνικής Παιδείας και Θρη¬ 
σκευμάτων, σύμφωνα με το άρθρο 7 παρ. 1 του Ν. 
1943/91. 


4. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών υπερωριακής εργα¬ 
σίας, ύψους συνολικά 28.000 ΕΥΡΩ, περίπου, υπάρχει εγ¬ 
γεγραμμένη στον προϋπολογισμό του Ιδρύματος 2002, 
(η συνολική πίστωση για υπερωριακή απασχόληση των 
μονίμων υπαλλήλων στον προϋπολογισμό του ιδρύματος 
για το 2002 είναι 228.852 ΕΥΡΩ). 

5. Το γεγονός ότι η ανάγκη διεκπεραίωσης εντός απο¬ 
λύτως καθορισμένων χρονικών ορίων, θεμάτων που αφο¬ 
ρούν 4.000 μαθητές και 600 εκπαιδευτικούς περίπου, 
όπως έκδοση αποτελεσμάτων, συλλογή μηχανογραφι¬ 
κών δελτίων (σημειώνουμε ότι δεν χορηγείται επίδομα 
πανελληνίων εξετάσεων), πρόσληψη εκπαιδευτών ΙΕΚ 
(δύο φορές το χρόνο), πρόσληψη αναπληρωτών εκπαι¬ 
δευτικών, σε συνδυασμό με τον συνεχώς μειούμενο αριθ¬ 
μό του προσωπικού (τα δύο τελευταία χρόνια απεχώρη- 
σαν αρκετοί υπάλληλοι λόγω συνταξιοδότησης) δημιουρ¬ 
γεί πραγματικές εποχιακές, έκτακτες και επείγουσες 
υπηρεσιακές ανάγκες, για την ικανοποίηση των οποίωντο 
υπάρχον διοικητικό προσωπικό εργάζεται πολλές φορές 
πέραν του υποχρεωτικού του ωραρίου χωρίς αμοιβή. 

6. Το γεγονός ότι το υπηρετούν διοικητικό προσωπικό 
(57 υπάλληλοι και 2 αποσπασμένοι επί συνόλου 91 οργα¬ 
νικών θέσεων) καλείται να αντιμετωπίσει και τις προκλή¬ 
σεις της εποχής μας για συνεχή επιμόρφωση και κατάρτι¬ 
ση σε θέματα πληροφορικής. 

7. Την 103/18.12.2001 απόφαση του Διοικητικού Συμ¬ 
βουλίου της Σιβιτανιδείου Δημόσιας Σχολής Τεχνών και 
Επαγγελμάτων που εγκρίνει την υπερωριακή απασχόλη¬ 
ση 55 διοικητικών υπαλλήλων του Ιδρύματος και μέχρι 
600 ώρες κατ’ ανώτατο όριο για κάθε υπάλληλο για το Α' 
εξάμηνο του 2002, αποφασίζουμε: 

Εγκρίνουμε την υπερωριακή απασχόληση, πέραν από 
τις ώρες της υποχρεωτικής εργασίας, για 55 μόνιμους δι¬ 
οικητικούς υπαλλήλουςτου Ιδρύματος «Σιβιτανίδειος Δη¬ 
μόσια Σχολή Τεχνών και Επαγγελμάτων» για το χρονικό 
διάστημα Α' ΕΞΑΜΗΝΟΥ 2002 και μέχρι 120 ώρες για κά¬ 
θε υπάλληλο συνολικά προκειμένου να καλυφθούν πραγ¬ 
ματικές, εποχιακές και έκτακτες υπηρεσιακές ανάγκες 
του Ιδρύματος Σ.Δ.Σ.Τ.Ε. 

Η δαπάνη που θα προκύψει από την εκτέλεση των εγκρι- 
νομένων ωρών υπερωριακής εργασίας ύψους συνολικά 
28.000 ΕΥΡΩ περίπου, σε καμία περίπτωση δεν επιτρέπε¬ 
ται να υπερβεί τις πιστώσεις του προϋπολογισμού του 
2002 (228.852 ΕΥΡΩ). 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 5 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 

Υπουργείου Οικονομίας Παιδείας 

και Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-♦- 

Αριθ. 2/26936/0022 (5) 

Καθιέρωση υπερωριακής εργασίας σε μονίμους ή απο¬ 
σπασμένους υπαλλήλους της Γ ενικής Γ ραμματείας 
Νέας Γενιάς του Υπουργείου Εθνικής Παιδείας και 
Θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Έχοντας υπόψη τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α785). 

β) Του Π.Δ. 274/89 « Οργάνωση των Υπηρεσιώντης Γ. Γ. 
Ν. Γενιάς» (ΦΕΚ130/Α789). 

γ) Του Π .Δ 386/91 «Περί μεταφοράς αρμοδιοτήτων της 
Γ.Γ.Ν. Γενιάς , και της Γ.Γ. Λαϊκής Επιμόρφωσης από το 
Υπουργείο Πολιτισμού στο Υπουργείο Εθνικής Παιδείας 
και Θρησκευμάτων» (ΦΕΚ139/Α791). 

δ) Το Π.Δ. 388/24/10/2001 (ΦΕΚ 254/Α724.10.2002) 
«Διορισμός Υπουργών και Αναπληρωτών Υπουργών και 
Υφυπουργών». 

ε) Την 908/Η/3755/22.5.2000 «Κοινή απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων με την οποία διορίσθηκε Γ ενικός Γ ραμματέας 
της Γ. Γ. Ν. Γενιάς ο Γεώργιος Σακελλίων» (ΦΕΚ 144/Γ/ 
23.5.2000). 

στ) Την2949/27.12.93 απόφασητου Υπουργού Εθνικής 
Παιδείας και Θρησκευμάτων «Αρμοδιότητες Γενικού 
Γραμματέα Νέας Γενιάς» (ΦΕΚ 936/28.12.93). 

ζ) Τις 2022941/2297/0022/7.4.98 και 2050742/5390/ 
0022/28.7.98 εγκυκλίους του Υπουργείου Οικ/κών και τις 
διατάξεις του άρθρ. 15 του Ν. 2592/98 «Αναπροσαρμογή 
συντάξεων πολιτικών συνταξιούχωντου Δημοσίου ρύθμι¬ 
ση συνταξιοδοτικών θεμάτων και άλλες διατάξεις» (ΦΕΚ 
57Α718.3.98). 

2. Την 1100383/1330Α/0006/31.10.2001 απόφαση Πρω¬ 
θυπουργού και Υπουργού Οικονομικών «Περί ανάθεσης 
αρμοδιοτήτων στους Υφυπουργούς Οικονομικών» (ΦΕΚ 
1485/Β731.10.2001). 

3. Την αρ. 2/74260/0004/15.10.99 κοινή απόφαση που 
αφορά τη μεταβίβαση αρμοδιοτήτων. 

4. Το γεγονός ότι από την απόφαση αυτή προκαλείται 
δαπάνη ευρώ (10.819) σε βάρος του ΚΑΕ0511 οικ. έτους 
2002 . 

5. Τις υπηρεσιακές ανάγκες της Γ.Γ.Ν.Γ., αποφασίζεται: 

1. Εγκρίνεται η καθιέρωση υπερωριακής απασχόλησης 
με αμοιβή, για το Α' εξάμηνο του 2002 σε εξήντα εννέα (69) 
μονίμους και αποσπασμένους υπαλλήλους της Γενικής 
Γραμματείας Νέας Γενιάς, συνολικά δύο χιλιάδες επτακό¬ 
σιες εξήντα ώρες (2.760) απογευματινής εργασίας. 

2. Η πραγματοποίηση των ωρών υπερωριακής απογευ¬ 
ματινής απασχόλησης, θα βεβαιώνεται κάθε φορά από το 
αρμόδιο όργανο της Γ.Γ.Ν.Γ. όπως αυτό προκύπτει από 
τις αποφάσεις εκχωρήσεως αρμοδιοτήτων, καθώς και τα 
συνεργεία υπερωριακής απασχόλησης. 

3. Η δαπάνη βαρύνει τον προϋπολογισμό της Γ.Γ.Ν.Γ. 
ειδ. φορέα 19/630, ΚΑΕ 0511 έτους 2002 και ανέρχεται 
στο ποσό των (10.819) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 

Υπουργείου Οικονομίας Παιδείας 

και Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-♦- 

Αριθ. Αποφάσεις/ΑΣ140 (6) 

Συγκρότηση Ομάδας Εργασίας με αντικείμενο την υλο¬ 
ποίηση έργων του Υπουργείου Εξωτερικών, τα οποία 
έχουν ενταχθεί στο Γ Κοινοτικό Πλαίσιο Στήριξης. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

Ι.Το άρθρο 31 παρ. 5του «Οργανισμού του Υπουργεί¬ 
ου Εξωτερικών», που κυρώθηκε με το άρθρο πρώτο του 
Ν. 2594/1998 (ΦΕΚ Α' 62), το οποίο προστέθηκε με την πα¬ 
ράγραφο 2 του άρθρου 11 του Ν. 2949/2001 (ΦΕΚΑ'243). 

2. Τις διατάξεις του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ Α' 251). 


3. Το άρθρο 29Ατου Ν. 1558/1985 «Κυβέρνηση και κυ¬ 
βερνητικά όργανα» (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) καιαντικαταστά- 
θηκε από το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών» (ΦΕΚ Α' 38) και το γεγονός ότι από την πα¬ 
ρούσα απόφαση δεν προκαλείται επιπλέον δαπάνη σε 
βάρος του κρατικού προϋπολογισμού. 

4. Το γεγονός ότι καθίσταται απαραίτητη η συγκρότηση 
ομάδας εργασίας με αντικείμενο την υλοποίηση έργων 
του Υπουργείου Εξωτερικών, τα οποία έχουν ενταχθεί 
στο Γ Κοινοτικό Πλαίσιο Στήριξης. 

5. Τη γενικότερη υπηρεσιακή ανάγκη, αποφασίζουμε: 

Α. Συγκροτείται στο Υπουργείο Εξωτερικών μη αμοιβό- 

μενη ομάδα εργασίας με αντικείμενο την υλοποίηση έρ¬ 
γων του Υπουργείου Εξωτερικών, τα οποία έχουν εντα¬ 
χθεί στο Γ Κοινοτικό Πλαίσιο Στήριξης, α) μέσω του Επι¬ 
χειρησιακού Προγράμματος «Απασχόληση και 
Επαγγελματική Κατάρτιση» του Υπουργείου Εργασίας 
και β) μέσω του Επιχειρησιακού Προγράμματος «Κοινω¬ 
νία της Πληροφορίας». 

Β. Μέλη της ως άνω ομάδας εργασίας ορίζονται οι: 

Για το υπό ανωτέρω (α) Επιχειρησιακό Πρόγραμμα, 
οι υποχρεώσεις τήρησης φακέλου φυσικού αντικειμέ¬ 
νου, δηλαδή υλοποίηση υποβληθέντος Αρχικού Επι¬ 
χειρησιακού Προγράμματος και ό,τι αυτό συνεπάγε¬ 
ται, π.χ. σύνταξη τεχνικών δελτίων για τα προς ένταξη 
έργα, τη σύνταξη μηνιαίων και τριμηνιαίων τεχνικών 
δελτίων για την πορεία των ενταγμένων έργων κλπ, 
ανατίθενται στη Διευθύντρια Σπουδών της Διπλωματι¬ 
κής Ακαδημίας Κα Δ.Δούβου, ΠΥΒ', ως «υπεύθυνο έρ¬ 
γου», συνεπικουρούμενης από τον Π.Αλεξάκο, Διοικη¬ 
τικό Γραμματέα στη Διπλωματική Ακαδημία, ενώ για το 
υπό ανωτέρω (β) Επιχειρησιακό Πρόγραμμα, οι υπο¬ 
χρεώσεις τήρησης φακέλου φυσικού αντικειμένου, δη¬ 
λαδή τις σχετικές με τη σύνταξη τεχνικών δελτίων για 
τα προς ένταξη έργα, τη σύνταξη μηνιαίων και τριμηνι¬ 
αίων τεχνικών δελτίων για την πορεία των ενταγμένων 
έργων και ό,τι άλλο συναφές κριθεί απαραίτητο για την 
ένταξη και υλοποίηση του υπό σύνταξη Επιχειρησια¬ 
κού Σχεδίου του ΥΠΕΞ για το Ε.Π. «Κοινωνία της Πλη¬ 
ροφορίας», ανατίθεται στους Μηχανικούς Επικοινω¬ 
νιών και Πληροφορικής της ΣΤ2 Διεύθυνσης Γ. Ανα- 
γνωστόπουλο, Ε. Δελλή και Γ. Γαλάτουλα. «Υπεύθυνος 
έργου» θα είναι ο Μηχανικός Επικοινωνιών Γεώργιος 
Γ αλάτουλας. 

Η τήρηση φακέλου οικονομικού αντικειμένου, ανατί¬ 
θεται στον Ν. Νάνη, ΔΓΓ'στη ΣΤ5 Διεύθυνση για το 
Επιχειρησιακό Πρόγραμμα (α) και στον Π. Λυκοσκού- 
φη, ΔΛΓΥΓ' στη ΣΤ5 Διεύθυνση για το Επιχειρησιακό 
Πρόγραμμα (β), οι οποίοι θα συνεπικουρούνται στο 
έργο τους απότις κυρίες Μ. Συγκελάκη, ΔΛΓΥΕ' και Ε. 
Βαρδουλάκη, ΔΛΓΥΕ'. Καθόσον αφορά στις απαραί¬ 
τητες διαδικασίες εγγραφής στον Προϋπολογισμό 
του ΥΠΕΞ οι ανωτέρω θα συμπαρίστανται από το αρ¬ 
μόδιο τμήμα της ΣΤ4 Δ/νσης ενώ για τις διαδικασίες 
προκήρυξης ανοικτών διαγωνισμών και σύναψης συμ¬ 
βάσεων έργου, από το αρμόδιο τμήμα της ΣΤ5 
Δ/νσης. 

Συντονιστής της ομάδος θα είναι μέχρι την 31.07.02 ο 
Ν. Γαριλίδης, ΣΠΑ' στη ΣΤ Γενική Διεύθυνση, ενώ από 
1.8.02, ο Διευθυντής της ΣΤ2 Δ/νσης Π. Καρκαμπάσης, 
ΠΥΒ'. 

Η παρούσα απόφαση ισχύει από της υπογραφής της. 

Η απόφαση αυτή να δημοσιευθεί στο Εφημερίδα της 
Κυβερνήσεως. 

Αθήνα, 19 Απριλίου 2002 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

Αριθ.Φ. 118/391 (7) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Ηλεκτροτεχνιτών Ελλάδος 
για το έτος 2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις του άρθρου 66 του Ν. 2084/1992 (ΑΊ65) 
«Αναμόρφωση της Κοινωνικής Ασφάλισης και άλλες δια¬ 
τάξεις». 

2. Τις διατάξεις των άρθρων 23 παρ. 1 εδ. ιε', 26 παρ. 1 
και27παρ. 1 περ.δ'τουΝ. 1558/1985 «Κυβέρνηση και Κυ¬ 
βερνητικά Όργανα» (Α' 137). 

3. Τιςδιατάξειςτου Π.Δ.213/1992 (ΑΊ02) «Οργανισμός 
της Γενικής Γραμματείας Κοινωνικών Ασφαλίσεων» και 
του Π.Δ. 372/1995 (Α'201) «Μεταφοράτης Γενικής Γραμ- 
ματείας Κοινωνικών Ασφαλίσεων από το Υπουργείο Υγεί¬ 
ας, Πρόνοιας και Κοινωνικών Ασφαλίσεων στο Υπουργείο 
Εργασίας». 

4. Τις διατάξεις του άρθρου 29Α' του Ν. 1558/1985 
(ΑΊ37), όπως συμπληρώθηκαν με τις διατάξεις του άρ¬ 
θρου 27 του Ν. 2081/1992 (Α' 154) και αντικαταστάθηκαν 
με τις διατάξεις του άρθρου 1 του Ν. 2469/1997 (Α' 38) 
«Περιορισμός της αποτελεσματικότητας των κρατικών 
δαπανών και άλλες διατάξεις». 

5. Τις διατάξεις του άρθρου 30 του Ν. 1027/1980 (Α'49), 
όπως αντικαταστάθηκε με το άρθρο 7 του Ν. 1275/1982 
(Α' 100) και συμπληρώθηκε με τις διατάξεις του άρθρου 
43 του Ν. 1469/1984 (Α' 111) «Ασφάλιση ομογενών, τρο¬ 
ποποίηση και συμπλήρωση διατάξεων της νομοθεσίας 
του Ι.Κ.Α. και ρύθμιση διαφόρων ασφαλιστικών θεμάτων». 

6. Την οικ. 80088/31.10.2001 (Β' 1485) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας, με το οποίο καθορίστηκαν τα ποσοστά 
αυξήσεων των συντάξεων τρέχοντος έτους. 

8. Την 152 απόφαση του Διοικητικού Συμβουλίου του 
Ταμείου Επικουρικής Ασφάλισης Ηλεκτροτεχνιών Ελλά¬ 
δος που λήφθηκε στην 10η/11.3.2002 συνεδρίασή του. 

9. Την 37/9.4.2002 οικονομική έκθεση της Δ/νσης Ανα- 
λογιστικών Μελετών της Γ ενικής Γ ραμματείας Κοινωνι¬ 
κών Ασφαλίσεων. 

10. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του εν 
λόγω Ταμείου, η οποία κατά το τρέχον έτος υπολογίζεται 
να ανέλθει στο ύψος των 572.520 ευρώ περίπου και θα κα¬ 
λυφθεί από τις πιστώσεις των ΚΑΕ 0629,0636 και 0637, 
αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Ηλεκτροτεχνιών Ελλάδος συντάξεις προς 
τους συνταξιούχους του, των οποίων το συνταξιοδοτικό 
δικαίωμα εμπίπτει στο μέχρι 31.12.2001 χρονικό διάστη¬ 
μα, αυξάνονται από 1.1.2002 ως εξής: 

α) Συντάξεις γήρατος και αναπηρίας: 

-Συντάξεις μέχριτου ποσού των 190,75 ευρώ, κατά6,60 
ευρώ μηνιαίως. 

- Συντάξεις από 190,76 ευρώ μέχρι του ποσού των 
352,16 ευρώ, κατά 2,93 ευρώ μηνιαίως. 

- Συντάξεις από 352,17 ευρώ και άνω ουδεμία αύξηση. 

β) Συντάξεις δικαιοδόχων, κατά 4,40 ευρώ μηνιαίως. 

2. Τα ποσά σύνταξης κάθε κλιμακίου, όπως διαμορφώ¬ 
νονται με τις αυξήσεις της παραγράφου 1 της απόφασης 
αυτής, σε καμμία περίπτωση δεν μπορεί να είναι κατώτε¬ 
ρα από τα ποσά σύνταξης του προηγούμενου κλιμακίου, 
που προκύπτουν με τις αυξήσεις αυτές. 

3. Από 1.1.2002 τα κατώτατα όρια των καταβαλλομένων 
συντάξεων από το Ταμείο καθορίζονται στο ποσό των 
136,90 ευρώ μηνιαίως για τις κατηγορίες γήρατος και ανα¬ 


πηρίας και στο ποσό των 102,71 ευρώ μηνιαίως για την κα¬ 
τηγορία συντάξεων δικαιοδόχων, ανεξάρτητα από το χρό¬ 
νο έναρξης της συνταξιοδότησης. Τα κατώτατα όρια συ¬ 
ντάξεων δεν ισχύουνπροκειμένου για μειωμένες συντάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 2347 (8) 

Αντικατάσταση ορισμένων μελών των ομάδων / υποομά¬ 
δων του οργανωτικού σχήματος του Ολοκληρωμένου 
Πληροφοριακού Συστήματος ΙΚΑ και σμπλήρωση με 
νέα μέλη υφιστάμενων θέσεων του σχήματος. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Την παρ. 18 του άρθρου 18 του Ν.2503/97 (ΦΕΚ 
107/Α) «Διοίκηση, οργάνωση, στελέχωση της περιφέρει¬ 
ας, ρύθμιση θεμάτωνγιατηνΤοπική Αυτοδιοίκηση και άλ¬ 
λες διατάξεις». 

2. Το άρθρο 19 του Ν. 2470/97 (ΦΕΚ40/Α) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις». 

3. Την Γ5/1849/26.3.1999 (ΦΕΚ 300/Β/1999) απόφαση 
των υπουργών Εσωτερικών, Δημόσιας Διοίκησης & Απο¬ 
κέντρωσης και Εργασίας & Κοινωνικών Ασφαλίσεων, πε¬ 
ρί σύστασης - συγκρότησης οργανωτικού σχήματος για 
την υλοποίηση του Ολοκληρωμένου Πληροφοριακού Συ¬ 
στήματος του ΙΚΑ (ΟΠΣ-ΙΚΑ) και παράλληλων συναφών 
έργων, όπως αυτή τροποποιήθηκε και συμπληρώθηκε με 
τις Γ5/999/99/25-1-2000 (ΦΕΚ 116/Β/2000) και Γ5/854/ 
31.7.2001 (ΦΕΚ 1036/Β/2001) όμοιες. 

4. Την ανάγκη αντικατάστασης ορισμένων μελών και συ¬ 
μπλήρωσης κενών υφιστάμενων θέσεων του οργανωτι¬ 
κού σχήματος, προκειμένου αυτό να λειτουργεί ομαλά 
και απρόσκοπτα. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Αντικαθιστούμε ορισμένα από τα μέλη των ομάδων / 
υποομάδωντου οργανωτικού σχήματοςτου ΟΠΣ- ΙΚΑ και 
συμπληρώνουμε με νέα μέλη υφιστάμενες θέσεις του 
σχήματος, σύμφωνα με τα οριζόμενα στην Γ5/854/ 
31.7.2001 (ΦΕΚ 1036/Β/2001) απόφαση των υπουργών 
Εσωτερικών, Δημόσιας Διοίκησης & Αποκέντρωσης και 
Εργασίας & Κοινωνικών Ασφαλίσεων, ως εξής: 

Α. Στην Ομάδα Τεχνικής Γ ραμματείας: 

Α. 1 Αντικαθίστανται τα μέλη Αρβανίτη Κωνσταντίνα, 

Αθανασίου Γεωργία και Δημουλά Κερασίνα, από τους: 

Γ εωργία Αντωνακοπούλου, υπάλληλο της Δ/νσης Πλη¬ 
ροφορικής με βαθμό ΔΕ/Β 

Ευγενία Πολυτσαρχάκη, υπάλληλο της Δ/νσης Πληρο¬ 
φορικής με βαθμό ΤΕ/Δ 

Ανθή Παϊπέτη, υπάλληλο της Δ/νσης Πληροφορικής με 
βαθμό ΤΕ/Δ 

Α.2 Συμπληρώνεται η κενή θέση της Ομάδας με την 
Μαρία Πινότση, υπάλληλο της Δ/νσης Πληροφορικής με 
βαθμό ΔΕ/Α. 

Β. Στην Ομάδα Υποέργου Ασφαλιστικών Εισφο¬ 
ρών: 

Αντικαθίστανται τα μέλη Μπαντούνας Θεόδωρος και 
Στραβοδήμος Γεώργιος, από τους: 

Δημήτριο Δαματόπουλο, υπάλληλο του υποκαταστή¬ 
ματος ΙΚΑ Πλ.Αττικής με βαθμό ΔΕ/Β 

Κλεάνθη Περράκη, υπάλληλο του υποκαταστήματος 
ΙΚΑ Ηλιούπολης, με βαθμό ΠΕ/Α 

Γ. Στην Ομάδα Υποέργου Οικονομικής Διαχείρισης: 

Αντικαθίσταται το μέλος Σκουλά Νίκη, από τον Ηλία Σα- 
πλαούρα, υπάλληλο της Δ/νσης Πληροφορικής με βαθμό 
ΠΕ/Δ. 

Δ. Στην Ομάδα Υποέργου Υγείας: 

Αντικαθίσταται το μέλος Καραδήμα Παρθενία, από την 
Ευαγγελία Διακάκη, υπάλληλο της Δ/νσης Υγειονομικών 
Υπηρεσιών με βαθμό ΔΕ/Β. 

Ε. Στην Ομάδα Μητρώου: 

Συμπληρώνεται η κενή θέση της Ομάδας με την Κων¬ 
σταντίνα Παπασταθοπούλου, υπάλληλο της Δ/νσης Πλη¬ 
ροφορικής με βαθμό ΔΕ/Β. 

ΣΤ. Στην Ομάδα Λειτουργικού Ανασχεδιασμού Κοιν. 

Ασφάλισης (ΛΑΚΑ): 

Αντικαθίσταται η υπεύθυνη Τσερλιάγκου Μαρία, από 
τον Γεώργιο Μυγδάλη, υπάλληλο του υποκαταστήματος 
ΙΚΑΑγ.Ιεροθέου με βαθμό ΠΕ/Α. 

Ζ. Στην Ομάδα Σχεδιασμού Νέων Εντύπων: 

Αντικαθίσταται το μέλος Αλεξόπουλος Γεώργιος, από 
την Βασιλική Στραβομύτη, υπάλληλο της Δ/νσης Πληρο¬ 
φορικής με βαθμό ΠΕ/Δ. 

Η. Στην Ομάδα Ανακεφαλαίωσης Ημερών Ασφάλι¬ 

σης: 

Αντικαθίσταται το μέλος Λιανέρης Γεώργιος, από τον 
Χρήστο Ζούνη, υπάλληλο της Δ/νσης Τεχνικής και Στέγα¬ 
σης με βαθμό ΤΕ/Δ. 

Θ. Στην Ομάδα Λειτουργικού Ανασχεδιασμού Υγεί¬ 

ας (ΛΑΤΥ): 

Θ.1 Αντικαθίστανται τα μέλη Κοτρώτση Μαρία και 
Τσάκωνα Μαρία, από τους: 

Δημήτριο Καλύβα, οδοντίατρο, Δ/νση Υγειονομικού 
Προσωπικού ΙΚΑ 

Γεώργιο Καραγιάννη, Ειδικό Συνεργάτη Υποδιοικητή 
ΙΚΑ 

Θ.2 Συμπληρώνονται οι κενές θέσεις της Ομάδας με 
τους: 

Παντελή Μυτιληναίο, υπάλληλο της Δ/νσης Υγειονομι¬ 
κών Υπηρεσιών με βαθμό ΔΕ/Β 

Σπυρίδωνα Μπεθάνη, υπάλληλο της Ν.Μ.Υ. ΙΚΑ Πειραιά 
με βαθμό ΤΕ/Α 

I. Στην Υποομάδα Τεχνικής - Στέγασης: 

Αντικαθίσταται το μέλος Παπακωνσταντίνου Ιωάννης, 
από τον Στέφανο Κόλλα, υπάλληλο της Δ/νσης Τεχνικής 
και Στέγασης με βαθμό ΤΕ/Δ. 

ΙΑ. Στην Υποομάδα Εκπαίδευσης - Ενημέρωσης: 

Αντικαθίστανται τα μέλη Διαμαντοπούλου Ελισσάβετ, 
Παππάς Παναγιώτης και Κόζιαρη Γαρυφαλλιά, από τους: 

Νικόλαο Πανταρτζή, υπάλληλο του υποκαταστήματος 
ΙΚΑ Ελευσίνας με βαθμό ΠΕ/Β 

Χρυσάνθη Σινάνη, υπάλληλο της Δ/νσης Πληροφορι¬ 
κής με βαθμό ΤΕ/Δ. 

Γεώργιο Καπράτση, υπάλληλο της Δ/νσης Γραμματείας 
με βαθμό ΔΕ/Γ. 

Οι Δ/νσεις Προσωπικού στις οποίες κοινοποιείται η πα¬ 
ρούσα, παρακαλούνται να φροντίσουν για : 

Την διαβίβαση της απόφασης στους αναφερόμενους 
σε αυτήν. 

Την άμεση εγκατάσταση όσων από τους οριζόμενους, 
που συμπληρώνουν τις υφιστάμενες ομάδες ή συγκρο¬ 
τούν τις νέες, δεν έχουν εγκατασταθεί στο επί της οδού 
Πατησίων 12 κτίριο του ΙΚΑ. 

Την αποχώρηση όσων από τους αναφερόμενους στην 
απόφαση αυτή σταματούν να παρέχουν υπηρεσίες στο 
οργανωτικό σχήμα και την επιστροφή τους στις οργανι¬ 
κές τους Δ/νσεις, πλην αυτών που έχουν συνταξιοδοτη- 
θεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2002 
Ο Διοικητής 

ΜΙΛΤΙΑΔΗΣ ΝΕΚΤΑΡΙΟΣ 


Αριθ 7004/9/17-η (9) 

Μεταβίβαση δικαιώματος υπογραφής «Με εντολή Διευ- 
θυντού», στους Υποδιευθυντές, Προϊσταμένους Υπο¬ 
διευθύνσεων και Τμηματάρχες Υπηρεσιών της Διεύ¬ 
θυνσης Ασφάλειας Αττικής. 

Ο ΔΙΕΥΘΥΝΤΗΣ 

ΤΗΣ ΔΙΕΥΘΥΝΣΗΣ ΑΣΦΑΛΕΙΑΣ ΑΤΤΙΚΗΣ 

Έχοντας υπ’ όψη: 

1. - Τις διατάξεις του άρθρου 23 παράγραφος 6 του Ν. 
2800/2000 «Αναδιάρθρωση Υπηρεσιών του Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α' 41). 

2. - Τις διατάξεις του άρθρου 29-Ατου Ν. 1558/85 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/92 (ΑΊ54) και 
τροποποιήθηκε με το άρθρο 1 παράγραφος 2 του Ν. 
2469/97 (Α'38). 

3. - Την ανάγκη απλούστευσης των διαδικασιών, μείω¬ 
σης της αλληλογραφίας και εξασφάλισης της εύρυθμης 
και αποτελεσματικής λειτουργίας της Διεύθυνσης Ασφά¬ 
λειας Αττικής. 

4. - Το γεγονός ότι, από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

1.- ΜΕΤΑΒΙΒΑΖΟΥΜΕ ΤΟ ΔΙΚΑΙΩΜΑ ΥΠΟΓΡΑΦΗΣ ΕΓ¬ 
ΓΡΑΦΩΝ, ΔΙΑΤΑΓΩΝ ΚΑΙ ΑΠΟΦΑΣΕΩΝ «ΜΕ ΕΝΤΟΛΗ ΔΙ- 
ΕΥΘΥΝΤΟΥ», ΣΤΟΥΣ ΥΠΟΔΙΕΥΘΥΝΤΕΣ, ΠΡΟΪΣΤΑΜΕ¬ 
ΝΟΥΣ ΥΠΟΔΙΕΥΘΥΝΣΕΩΝ ΚΑΙ ΤΜΗΜΑΤΑΡΧΕΣ, ΤΜΗΜΑ¬ 
ΤΩΝ ΤΗΣ ΔΙΕΥΘΥΝΣΗΣ, ΩΣ ΑΚΟΛΟΥΘΩΣ: 

Α. ΣΤΟΥΣ ΥΠΟΔΙΕΥΘΥΝΤΕΣ ΠΟΥ ΕΠΟΠΤΕΥΟΥΝ - ΣΥ¬ 
ΝΤΟΝΙΖΟΥΝ ΚΑΙ ΕΛΕΓΧΟΥΝ ΤΙΣ ΥΠΟΔΙΕΥΘΥΝΣΕΙΣ ΠΟΥ 
ΑΠΟΤΕΛΟΥΝ ΕΣΩΤΕΡΙΚΗ ΔΙΑΘΡΩΣΗ ΤΗΣ ΔΙΕΥΘΥΝΣΗΣ 
ΑΣΦΑΛΕΙΑΣ ΑΤΤΙΚΗΣ, ΚΑΤΑ ΛΟΓΟ ΑΡΜΟΔΙΟΤΗΤΑΣ 
ΣΥΜΦΩΝΑ ΜΕ ΤΗΝ ΥΦΙΣΤΑΜΕΝΗ ΚΑΘΕ ΦΟΡΑ ΔΙΑΤΑΓΗ 
ΑΝΑΘΕΣΗΣ Σ’ ΑΥΤΟΥΣ ΑΡΜΟΔΙΟΤΗΤΩΝ, ΩΣ ΑΚΟΛΟΥ¬ 
ΘΩΣ: 

(1) Τις διαταγές, με τις οποίες παρέχονται στις Υπηρε¬ 
σίες της Διεύθυνσης ερμηνευτικές οδηγίες ή απαντήσεις 
για συγκεκριμένες διατάξεις της νομοθεσίας, περίτης έν¬ 
νοιας των οποίων δεν καταλείπονται αμφιβολίες ή καλύ¬ 
πτονται από προηγούμενη ενέργεια ή γνωμοδότηση ή νο¬ 
μολογία. 

(2) Τις συνήθεις διαταγές και λοιπά έγγραφα που απευ¬ 
θύνονται σε Υπηρεσίες κατώτερες ή ισότιμες της Διεύ¬ 
θυνσης, αρμοδιότητας των Υποδιευθύνσεων που επο¬ 
πτεύουν, καθώς και θεμάτων εκπαίδευσης Αστυνομικού 
προσωπικού. 

(3) Τις συνήθεις διαταγές προς τις υφιστάμενες Υπηρε¬ 
σίες της Διεύθυνσης Ασφάλειας Αττικής, άσκησης πει¬ 
θαρχικής δίωξης, κοινοποιήσεις και έγγραφα με τα οποία 
γνωστοποιείται η επιβολή πειθαρχικών ποινών (για επίδο¬ 
ση) καιτελεσίδικωνπειθαρχικώνποινώνγια κράτηση απο¬ 
δοχών και ενημέρωση ατομικών εγγράφων. 

(4) Τα έγγραφα, σχετικά με πειθαρχικά παραπτώματα 
Αστυνομικών, άλλων Υπηρεσιών και εκείνα με τα οποία 
διαβιβάζεται αλληλογραφία διαφόρων Αρχών και Υπηρε¬ 
σιών σε ισόβαθμες της Διεύθυνσής μας Υπηρεσίες ή Αρ- 

χές- 

(5) Τις διαταγές επίδοσης δικογράφων (βουλευμά¬ 
των - κλητήριων θεσπισμάτων - κλήσεων κατηγορουμέ¬ 
νων), αποφάσεων ποινικών Δικαστηρίων και παρακο¬ 
λούθησης της εξέλιξης ποινικών υποθέσεων Αστυνομι¬ 
κών. 

(6) Τις διαταγές προς τις υφιστάμενες Υπηρεσίες μας 
για επίδοση αποφάσεων Πειθαρχικών συμβουλίων σχετι¬ 
κά με επιβολή ανώτερων πειθαρχικών ποινών και των εγ¬ 
γράφων που αφορούν τη θέση Αστυνομικών στην κατά¬ 
σταση της διαθεσιμότητας. 

(7) Τα έγγραφα προς την Εθνική Υπηρεσία Πληροφο¬ 
ριών, Δικαστικές - Εισαγγελικές Αρχές, Τράπεζες, Νο¬ 
μαρχίες κ.λπ., για θέματα που αφορούντο προσωπικό της 
Διεύθυνσης και τα έγγραφα προς τις Δημόσιες Υπηρε¬ 
σίες και Οργανισμούς, με τα οποία παρέχονται ή ζητού¬ 
νται πληροφορίες για το Αστυνομικό Προσωπικό, αναφο¬ 
ρικά με την Υπηρεσία και τον τόπο που υπηρετούν. 

(8) Τις συνήθεις διαταγές που αφορούν τη λήψη μέ¬ 
τρων ασφαλείας κατά την πραγματοποίηση διαφόρων 
εκδηλώσεων (δικών, πορειών, αθλητικών αγώνων και άλ¬ 
λων εκδηλώσεων) και μεταγωγών κρατουμένων, πλην 
των περιπτώσεων εκείνων που αναφέρονται στις κινή¬ 
σεις των Προέδρου της Δημοκρατίας, Προέδρου Κυβέρ¬ 
νησης, Αρχηγών Κομμάτων, Μελών Ξένων Κυβερνήσεων 
κ.τ.ό. 

(9) Τις διαταγές που αφορούντη διάθεση συνοδευτικών 
οχημάτων καιτωνπληρωμάτωντουςγιατη συνοδεία χρη¬ 
ματαποστολών και λοιπών αξιών. 

(10) Τις διαταγές που αφορούν την ενίσχυση των επιμέ- 
ρους Υπηρεσιών της Διεύθυνσης προς αντιμετώπιση 
υπηρεσιακών αναγκών. 

(11) Την κοινοποίηση διαταγών μετάθεσης, προαγω¬ 
γών, αναγνώρισης συντάξιμου χρόνου και της συμμετο¬ 
χής Αστυνομικών σε αθλητικές εκδηλώσεις. 

(12) Την έκδοση απόφασης συγκρότησης Επιτροπής 
αρμόδιας για την διαπίστωση της τήρησης των όρων 
ασφαλείας καταστημάτων των πιστωτικών Ιδρυμάτων 
του άρθρου 2 του Ν. 2076/1992 και των ανταλλακτηρίων 
συναλλάγματος, την έκδοση πιστοποιητικού ασφαλείας 
των καταστη μάτων αυτών και τη ζήτηση από την ανωτέρω 
επιτροπή, οποτεδήποτε κρίνει σκόπιμο, την εξέταση της 
τήρησης των όρων ασφαλείας, των εν λόγω καταστημά¬ 
των (Άρθρο 3 παραγ. 1,2 και 3 της υπ' αριθμ. 3015/30/3-δ 
από 4.4.97 Απόφαση Υ.Δ.Τ.). 

(13) Τις άδειες μεταφοράς από Χώρες - Μέλη της Ευ¬ 
ρωπαϊκής Ένωσης ή εισαγωγής από λοιπές Χώρες, κυνη¬ 
γετικών όπλων, ανταλλακτικών και φυσιγγίων αυτών για 
ιδία χρήση των ενδιαφερομένων (όχι για εμπορία), αερο¬ 
βόλων όπλων και ανταλλακτικών αυτών και των αναφερο- 
μένων ειδών στο άρθρο 2 παρ. 2 εδαφ. στ', ζ'και ια'του Ν. 
2168/93. (άρθρο 3 παρ. 1 εδάφ. β' (13) της 3009/2/23- 
α/31.8.1994 Απόφαση Υ.Δ.Τ.). 

(14) Τις άδειες κατοχής όπλων και οπλοφορίας εντός 
αεροσκαφών, ημεδαπών αερομεταφορέων (άρθρο 3 
παρ. 1 εδάφ. Β (8) της υπ’ αριθ. 3009/2/23-α/31.8.1994 
Απόφαση Υ.Δ.Τ.). 

(15) Τις Τ ριπλότυπες και Τ ετραπλότυπες απολογιστικές 
αποδείξεις και τα έγγραφα οικονομικού περιεχομένου 
που απευθύνονται σε ισότιμες Υπηρεσίες, Δημόσιες Αρ¬ 
χές, Νομικά Πρόσωπα και λοιπούς φορείς. 

(16) Την αλληλογραφία περί εγγραφής και καταλογι¬ 
σμού ειδών υλικού και λοιπών εφοδίων. 

Β. ΣΤΟΥΣ ΠΡΟΪΣΤΑΜΕΝΟΥΣ ΥΠΟΔΙΕΥΘΥΝΣΕΩΝ ΩΣ 
ΕΞΗΣ: 

(1) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΚΡΑΤΙΚΗΣ 
ΑΣΦΑΛΕΙΑΣ: 

(α) Τις υποβλητικές αναφορές δικογραφιών προς τον 
αρμόδιο Εισαγγελέα. 

(β) Τις άδειες κατοχής και οπλοφορίας για την προστα¬ 
σία προσώπων, την ασφάλεια δημοσίων καταστημάτων, 
Τραπεζών, Μουσείων, μεταφοράς χρημάτων ή αξιών, οι¬ 
κημάτων που έχουν ανάγκη ειδικής προστασίας, Επιχει¬ 
ρήσεων κοινής ωφελείας ή προοριζομένων για εξυπηρέ¬ 
τηση της Εθνικής Άμυνας ή άλλων μεγάλης αξίας και 
σπουδαιότητας Επιχειρήσεων ή εγκαταστάσεων, (άρθρο 
10 παρ. 3 εδάφ. β' Ν. 2168/93 σε συνδυασμό με άρθρο 3 
παρ. 1 εδάφ. β (10) υπ’ αριθ. 3009/2/23-α από 31.8.1994 
Απόφαση Υ.Δ.Τ.). 

(γ) Άδειες εμπορίας κυνηγετικών και αεροβόλων 
όπλων, μερών και ανταλλακτικών αυτών, φυσιγγίων, πυ¬ 
ρίτιδας, καψυλλίων και καλύκων κυνηγίου (Άρθρο 6 παρ. 


3εδ.γ' και δ'Ν. 2168/93, σε συνδ. με άρθρο 3 παρ. 1 εδ. Β 
(3) της υπ’ αριθμ. 3009/2/23-α' από 31.8.94 Απόφαση 
Υ.Δ.Τ.). 

(δ) Άδειες πώλησης ή διάθεσης όπλων σκοποβολής, πε¬ 
ριστρόφων, πιστολίων, αυτομάτων όπλων, που χρησιμο¬ 
ποιούνται για την αποκόλληση συγκολλουμένου υλικού, 
μερών ανταλλακτικών και φυσιγγίων αυτών, κυνηγετικών 
όπλων της κατηγορίας Α' και ουσιωδών μερών των όπλων 
αυτών (μηχανισμού, κλείστρου, θαλάμης και κάνης), σκο¬ 
πευτικών διόπτρων, καθώς και εκρηκτικών μηχανισμών 
και εκρηκτικών υλών, μόνο σε άτομα που κατέχουν άδεια 
για την αγορά των ειδών αυτών (Ν. 2168/93 άρθρο 6 πα- 
ραγ. 5 εδαφ. α' σε συνδυασμό με άρθρο 3 παραγ. 1 εδ. Β 
(7) της υπ’ αριθμ. 3009/2/23-α από 31.8.1994 Απόφαση 
Υ.Δ.Τ.). 

(ε) Άδειες εισαγωγής από λοιπές Χώρες, (πλην των Χω¬ 
ρών - μελών της Ευρωπαϊκής Ένωσης) των κυνηγετικών 
όπλων, ανταλλακτικών και φυσιγγίων αυτών για ιδία χρή¬ 
ση των ενδιαφερομένων (όχι για εμπορία) και των αερο¬ 
βόλων όπλων και ανταλλακτικών αυτών (Ν. 2168/93 άρ¬ 
θρο 2 σε συνδυασμό με άρθρο 3 παραγ. 1 εδαφ. Β(13)της 
υπ’ αριθμ. 3009/2/23-α από 31.8.94 Απόφαση Υ.Δ.Τ.) 

(στ) Άδειες εισαγωγής βεγγαλικών και πυροτεχνικών 
παιδικών αθυρμάτων (Άρθρο 2 Ν. 456/76 σε συνδ. με άρ¬ 
θρο 3 παραγ. 2 εδάφ. γ' της υπ’ αριθμ. 3009/2/23-α από 
31.8.94 Απόφαση Υ.Δ.Τ.). 

(ζ) Άδειες εμπορίας φωτοβολίδων, βεγγαλικών, πυρο¬ 
τεχνημάτων και πυροτεχνικών παιδικών αθυρμάτων (Άρ¬ 
θρο 4 Ν. 456/76 σε συνδυασμό με άρθρο 3 παραγ. 2 εδαφ. 
γ' της υπ’ αριθμ. 3009/2/23-α από 31.8.94 Απόφαση 
Υ.Δ.Τ.). 

(η) Την έκδοση Ευρωπαϊκού Δελτίου πυροβόλων όπλων 
(άρθρ. 24 Ν. 2168/93 σε συνδυασμό με άρθρ. 3 παρ. 1 
εδάφ. β (12) της υπ’ αριθ. 3009/2/23-α από 31.8.1994 Από¬ 
φαση Υ.Δ.Τ.). 

(θ) Τις άδειες γόμωσης κυνηγετικών φυσιγγίων για 
εμπορία (άρθρ. 5 παρ. 3 Ν. 2168/93 σε συνδυασμό με άρ¬ 
θρ. 3 παρ. 1 εδάφ. β (2) της υπ’ αριθ. 3009/2/23-α από 
31.8.1994 Απόφαση Υ.Δ.Τ.). 

(2) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΔΙΩΞΗΣ ΕΓΚΛΗ¬ 
ΜΑΤΩΝ ΚΑΤΑ ΖΩΗΣ ΚΑΙ ΙΔΙΟΚΤΗΣΙΑΣ: 

(α) Τη χορήγηση άδειας άσκησης επαγγέλματος ενεχυ- 
ροδανειστών, Παλαιοπωλών και Αργυραμοιβών την ακύ¬ 
ρωση ή ανάκληση αυτής (Άρθρο 1 παραγ. 1, άρθρο 4 πα- 
ραγ. 1 εδ. α' άρθρο 7 παραγ. 2 της υπ' αριθμ. 1023/2/42- 
κα από 17.6.1996 Απόφαση Αρχηγού ΕΛ.ΑΣ - υπ’ αριθμ. 
5/1996 Αστυν. Διάταξη). 

(β) Τις υποβλητικές αναφορές δικογραφιών προς τον 
αρμόδιο Εισαγγελέα. 

(γ) Τα έγγραφα προς τις αρμόδιες Υπηρεσίες, σχετικά 
με την παράδοση ανευρεθέντων αντικειμένων. 

(δ) Την έκδοση Απόφασης για τη χορήγηση άδειας ερ¬ 
γασίας του προσωπικού ιδιωτικών επιχειρήσεων παρο¬ 
χής υπηρεσιών ασφαλείας ή την απόρριψη του αιτήμα¬ 
τος, καθώς και την έκδοση Απόφασης για την ανανέωση 
ή ανάκληση της άδειας αυτής (Άρθρο 2 παρ. 5 και άρθρο 
3 παρ. 2 και 4 της υπ’ αριθμ. 1016/109/5-κε από 
14.11.1997 Απόφασης Υπουργού Δημόσιας Τάξης). 

(3) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΔΙΩΞΗΣ ΟΙΚΟ¬ 
ΝΟΜΙΚΩΝ ΕΓΚΛΗΜΑΤΩΝ, ΑΡΧΑΙΟΚΑΠΗΛΙΑΣ ΚΑΙ 
ΗΘΩΝ. 

(α) Τις υποβλητικές αναφορές δικογραφιών προς τον 
αρμόδιο Εισαγγελέα. 

(β) Την αλληλογραφία με συναρμόδιες Υπηρεσίες (Σώ¬ 
μα Δίωξης Οικονομικού Εγκλήματος, Ο.Τ.Α. και λοιπούς 
φορείς), για θέματα της αρμοδιότητάς του. 

(4) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΔΙΩΞΗΣ ΝΑΡ¬ 
ΚΩΤΙΚΩΝ: 

(α) Τις υποβλητικές αναφορές δικογραφιών προς τον 
αρμόδιο Εισαγγελέα. 

(β) Τα έγγραφα προς το Γενικό Χημείο του Κράτους για 
εξέταση ναρκωτικών ουσιών, προς το Ταμείο Παρακατα¬ 
θηκών καιΔανείων, τον Οργανισμό Διαχείρισης Δημοσίου 
Υλικού, την Ειδική Υπηρεσία Τελωνειακών Ερευνών και 
λοιπές Υπηρεσίες, για θέματα που αφορούν το ειδικότε¬ 
ρο αντικείμενο της Υπηρεσίας του. 

(γ) Την αλληλογραφία με τους Ο.Τ.Α., λοιπές Αρχές και 
Φορείς, για την καλύτερη αντιμετώπιση του προβλήματος 
των ναρκωτικών. 

(5) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΠΡΟΣΤΑΣΙΑΣ 
ΑΝΗΛΙΚΩΝ: 

(α) Τις υποβλητικές αναφορές δικογραφιών προς τον 
αρμόδιο Εισαγγελέα. 

(β) Την αλληλογραφία με συναρμόδιες Υπηρεσίες, Υπη¬ 
ρεσίες Πρόνοιας, Ο.Τ.Α. και λοιπούς Φορείς, για θέματα 
που αφορούν το ειδικότερο αντικείμενο της Υπηρεσίας 
του. 

(6) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΠΡΟΣΤΑΣΙΑΣ 
ΕΠΙΣΗΜΩΝ: 

Την αλληλογραφία αρμοδιότητάς του που απευθύνεται 
σε Υπηρεσίες ισότιμες ή κατώτερες επιπέδου Υποδιεύ¬ 
θυνσης. 

(7) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΕΣΩΤΕΡΙΚΩΝ 
ΛΕΙΤΟΥΡΓΙΩΝ: 

(α) Τις διαταγές προς τις υφιστάμενες Υπηρεσίες και τα 
έγγραφα που αφορούν: 

- Τις αφιξαναχωρήσεις του Αστυνομικού Προσωπικού. 

- Τις οικογενειακές μεταβολές του Αστυνομικού Προ¬ 
σωπικού. 

- Την διαβίβαση των ατομικών εγγράφων και εκλογικών 
βιβλιαρίων Αστυνομικών. 

- Την υπογραφή Φύλλων Πορείας των μετατιθεμένων, 
αποσπασμένων και αποστρατευομένων Αστυνομικών. 

- Τις κοινοποιήσεις των ηθικών - υλικών αμοιβών του 
προσωπικού. 

-Τα θέματα του Πολιτικού Προσωπικού. 

- Τις καταστάσεις που αφορούν την ειδική αποζημίωση 
(πενθήμερο) των Αστυνομικών. 

- Την αιμοδοσία Προσωπικού. 

- Την αλληλογραφία σχετικά με τα υπηρεσιακά δελτία 
ταυτότητας των Αστυνομικών και προσωρινών βεβαιώσε¬ 
ων στοιχείων Αστυνομικών. 

- Την διαβίβαση κλήσεων μάρτυρα, για επίδοση στο 
Αστυνομικό Προσωπικό και τα έγγραφα προς τις Δικαστι¬ 
κές Αρχές, σχετικά με την επίδοση των δικογράφων γενι¬ 
κά, σε Αστυνομικούς. 

- Τις βεβαιώσεις - πιστοποιήσεις πάσης φύσεως, προς 
χρήση από το Αστυνομικό Προσωπικό. 

- Τα έγγραφα προς τα Ταμεία για τη χορήγηση δανείων. 

- Τις διαταγές με τις οποίες γνωστοποιείται η Απόφαση 
ή η θέση πειθαρχικών υποθέσεων στο Αρχείο. 


- Την συνήθη αλληλογραφία με δημόσιες Υπηρεσίες 
Ο.Τ.Α. και λοιπούς φορείς, για θέματα αρμοδιότητάτου. 

(8) ΠΡΟΪΣΤΑΜΕΝΟ ΥΠΟΔΙΕΥΘΥΝΣΗΣ ΑΛΛΟΔΑΠΩΝ: 

(α) Τις υποβλητικές αναφορές δικογραφιών προς τον 

αρμόδιο Εισαγγελέα. 

(β) Την έκδοση διαταγών προς τα Τμήματα Αλλοδαπών, 
για τα θέματα αρμοδιότητας της Υποδιεύθυνσης. 

(9) ΠΡΟΪΣΤΑΜΕΝΟ ΥΠΟΔ/ΝΣΗΣ ΑΝΤ/ΣΗΣ ΟΡΓΑΝΩ¬ 
ΜΕΝΟΥ ΕΓΚΛΗΜΑΤΟΣ: 

(α) Τις υποβλητικές αναφορές δικογραφιών προς τον 
αρμόδιο Εισαγγελέα. 

(β) Την αλληλογραφία με συναρμόδιες υπηρεσίες 
(ΣΔΟΕ, Τελωνειακός Αρχές, Λιμενικό Σώμα, Επιμελητή¬ 
ρια, Ο.Τ.Α., Νομαρχίες, Επιχειρήσεις, οικονομικές υπηρε¬ 
σίες, Αρχές και φορείς), για θέματα αρμοδιότητάς της. 

Γ. ΣΤΟΥΣ ΤΜΗΜΑΤΑΡΧΕΣ ΤΩΝ ΤΜΗΜΑΤΩΝ ΤΩΝ ΥΠΟ¬ 
ΔΙΕΥΘΥΝΣΕΩΝ ΚΑΤΑΛΟΓΟ ΑΡΜΟΔΙΟΤΗΤΑΣ: 

(1) Τις βεβαιώσεις αποδοχών, για τη χορήγηση στεγα- 
στικών δανείων. 

(2) Την αλληλογραφία προς Δημόσιες, Δημοτικές, 
Στρατιωτικές Υπηρεσίες, Οργανισμούς Κοινής Ωφέλειας, 
Νομικά Πρόσωπα και άλλους Φορείς, θεμάτων αρμοδιό¬ 
τητάς τους. 

(3) Τις αγγελίες για καταχώρηση στα Δελτία Εγκλημα¬ 
τολογιών Αναζητήσεων διωκομένων προσώπων. 

(4) Τις βεβαιώσεις περί απώλειας εγγράφων. 

(5) Τις απαντήσεις, για εξακρίβωση της δικαστικής ταυ¬ 
τότητας προσαχθέντων - συλληφθέντων ατόμων, σε Υπη¬ 
ρεσίες επιπέδου Υποδιεύθυνσης και Τμήματος. 

(6) Κάθε άλλο έγγραφο που συντάσσεται στα πλαίσια 
ασκήσεως των αρμοδιοτήτων τους. 

Άρθρο 2 

α. Η κατά το προηγούμενο άρθρο της παρούσας Από¬ 
φασης μεταβίβαση του δικαιώματος υπογραφής δεν 
αποκλείει την παράλληλη άσκησή του από τον Διευθυ¬ 
ντή της Δ/νσης Ασφάλειας Αττικής αν κρίνει τούτο σκό¬ 
πιμο, λόγω της φύσης και του περιεχομένου του εγγρά¬ 
φου ή της Απόφασης ή αν εισηγούνται την υπογραφή 
αυτού οι αρμόδιοι Υποδ/ντές, Προϊστάμενοι των 
Υποδ/νσεων ή Τμηματάρχες, λόγω της ιδιαίτερης σπου- 
δαιότητάς του. 

β. Η ισχύς της παρούσας Απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως και κα- 
ταργείται κάθε προηγούμενη ομοία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2002 

Ο Διευθυντής 
ΒΑΣΙΛΕΙΟΣ ΤΣΙΑΤΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




